Brassica
Brassica je rod cvjetnica iz porodice Brassicaceae, poznata kao kupusnjače (vrzine). Uključuje 39 vrsta, od kojih se mnoge koriste u ljudskoj prehrani. Ime rodu dolazi po riječi brassein (= kuhati), pri čemu se misli na vrstu Brassica oleracea, iz koje su nastali brojni varijeteti kao što su glavati kupus, karfiol, kelj pupčar, kelj, raštika, keleraba, lisnati kelj, brokula, kao i njemu srodne vrsta, među kojima je i repa. Od ekonomski značajnih vrsta tu je i uljana repica (Brassica napus). Rod Brassica vodi porijeklo iz Zapadne Evrope i umjerene regije Azije; mnoge autohtone vrste su korovi u Sjevernoj i Južnoj Americi i Australiji.